हम में से ज्यादातर लोग नहीं जानते कि हमारे मस्तिष्क की भावनाओं को हमें कैसे संभालना है। ये बातें हमें न तो घर पर सिखाई जाती हैं और न ही स्कूल में सिखाई जाती हैं। ज्यादातर लोगों को नहीं पता होता है कि उन्हें कैसे अपने संतुलन को खोए बिना जीवन की विपरीत परिस्थितियों में दबाव को संभालते हुए खुश और शांत रहना है। मानसिक स्वास्थ्य को ठीक रखने और भावनाओं को काबू में रखने के लिए ध्यान सबसे अच्छा और सहज विकल्प है। ध्यान की तकनीक को सीखना और इसका अभ्यास करना आसान है। इसमें हमारे जीवन के सभी क्षेत्रों को प्रभावित करने वाले कई फायदे हैं।